บาทเปิด 30.69/71 แข็งค่าขึ้น
ธนาคารซีไอเอ็มบีไทย รายงาน เงินบาทเปิด 30.69/71 แข็งค่าขึ้น หลัง เฟดยันมีมติใช้ คิวอี3 ต่อไป
25 ต.ค. 2555

ธนาคารซีไอเอ็มบีไทย รายงาน เงินบาทเปิด 30.69/71 แข็งค่าขึ้น หลัง เฟดยันมีมติใช้ คิวอี3 ต่อไป
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.69/71 บาท/ดอลลาร์ แข็งค่าต่อจากเย็นวานนี้ที่ปิดตลาดที่ระดับ 30.73/75 บาท/ดอลลาร์ เนื่องจากเคลื่อนไหวตามทิศทางเดียวกับค่าเงินยูโร 
ปัจจัยที่นักลงทุนในความสำคัญในช่วงนี้ยังคงเป็นปัญหาเศรษฐกิจในสหภาพยุโรป ประกอบกับเมื่อคืนที่ผ่านมา คณะกรรมการนโยบายการเงิน(FOMC) ของธนาคารกลางสหรัฐ(FED) มีมติที่จะใช้มาตรการผ่อนคลายเชิงปริมาณรอบที่ 3(QE3)ต่อไป ซึ่งอาจจะมีผลให้เงินดอลลาร์อ่อนค่าลงเล็กน้อย
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.92/95 เยน/ดอลลาร์ อ่อนค่าจากช่วงเย็นที่อยู่ที่ระดับ 79.72/80 ส่วนเงินยูโรอยู่ที่ระดับ 1.2975/2978 ดอลลาร์/ยูโร จากช่วงเย็นที่ระดับ 1.2934/2937 ดอลลาร์/ยูโร
นักบริหารเงิน ประเมินกรอบการเคลื่อนไหวของเงินบาทในวันนี้มีแนวโน้มแข็งค่าต่อจากเมื่อวาน แต่อาจแกว่งตัวอยู่ในกรอบแคบๆ โดยให้กรอบไว้ที่ 30.65-30.75 บาท/ดอลลาร์